BMW 5. seeria (E34)

BMW E34 oli BMW 5. seeria auto, mida toodeti aastatel 1987–1996 (mudeliaastad sedaani puhul 1988–1995 ja touringul 1992–1996), E34 on E28 järeltulija ning E34 järeltulija on E39.

E34 järgnes algselt E28-le väiksema mootori valikuga, hiljem lisandus ja muutus valik. Need autod olid segu BMW traditsioonist ja moodsast tehnoloogiast. Kasutati BMW traditsioonilist eesmootor-tagavedu paigutust ja 6-silindrilist ridamootorit, mis tagasid mootori ühtlase töö ja optimaalse kaalujaotuse, mida BMW kliendid autolt ootasidki. Aastatel 1992–1996 olid saadaval olid ka nelikveolised 525iX mudelid, kuid neid toodeti suhteliselt vähe: 4 783 sedaani ja 4 583 universaali. Järgneval, E39 pōlvkonnal, nelikvedu ei pakutud.

1992. aastal toimunud mudeliuuenduse käigus lisati Touring universaalkere, M30 mootori tootmine lõpetati, seda mootorit kasutanud mudelid 530i ja 535i asendati uute 530i ja 540i-ga, mis said endale M60 mootori - BMW esimese V8 peale 27 aastat.

Käigukastidest olid alguses saadaval Getrag 260 5-käiguline käsikäigukast (M5-l Getrag 280) ja ZF 4HP22 4-käiguline automaat. Peale mudeliuuendust 1992. aastal tuli uus 5-käiguline käsikastl ZF S5D310 ja 5-käiguline automaat ZF 5HP18 (540i-l ZF 5HP30), 540i ja M5 kasutasid 6-käigulist käsikasti Getrag 420G.

E34 kere oli palju jäigem ja voolujoonelisem kui ta eelkäijal, olles väga sarnane 7. seeria E32-ga (mõlemad on Claus Luthe looming).

E34 oli üks töökindlamaid premium-keskklassi autosid, teenides omanikelt parima vastupidavuse eest autasu Intellichoice poolt 1991. aastal. Seda peetakse siiani üheks töökindlamaks BMW-ks läbi aegade. See oli oma tootmise ajal ka üks turvalisemaid sõidukeid, tänu turvapatjadele (esimestel aastatel küll vaid suhteliselt vähelevinud lisavarustusena), ABS-ile kõigil ratastel ja väga tugevale kerekonstruktsioonile, mis kaitses reisijaid õnnetuse korral. E34 pidurdusteekond 97–0 km/h 40 m jooksul oli aastal 1990 parem kui ühelgi teisel tootmises oleval sedaanil. Vähelevinud lisana esines autodel ka ASC-veojõukontrolli. Esialgu vaid vähestel EML-ga (elektrooniline gaasijuhtimissüsteem) varustatud 535i mudelitel. Teistsuguse tehnoloogiaga, kuid samuti ASC-veojõukontroll lisandus lõpuaastatel ka mõne muu mudeli lisavarustuse nimekirja.

Sama tähistusega mudeleid (525i, 530i jne) toodeti eri aastatel erinevate mootoritega (M30, M40, M50 jne).

USA turul müüdi algselt 525i ja 535i. Hiljem vahetas 535i välja uus V8-mootoriga 530i, lisaks oli saadaval ka 540i. M5 müüdi USAs ainult 1991–1993 mudeliaastatel 3,5-liitrise mootoriga.

E34 mudelivalik

Bensiinimootorid 
518i, toodetud 1989–1993, mootori tüüp M40, R4, 111 hj (83 kW)
518i, toodetud 1993–1996, mootori tüüp M43, R4, 114 hj (85 kW)
520i, toodetud 1988–1990, mootori tüüp M20, R6, 127 hj (95 kW)
520i ece, toodetud 1988–1990, mootori tüüp M20, R6, 127 hj (95 kW)
520i, toodetud 1990–1995, mootori tüüp M50 24V, R6, 147 hj (110 kW)
525i, toodetud 1988–1991, mootori tüüp M20, R6, 168 hj (125 kW)
525i, toodetud 1991–1996, mootori tüüp M50 24V, R6, 189 hj (141 kW)
525iX, toodetud 1992–1995, mootori tüüp M50 24V, R6, 189 hj (141 kW)
530i, toodetud 1988–1990, mootori tüüp M30, R6, 185 hj (138 kW katalüsaatoriga versioon, 145 kW ilma)
530i, toodetud 1993–1995, mootori tüüp M60 32V, V8, 215 hj (160 kW)
535i, toodetud 1988–1993, mootori tüüp M30, R6, 211 hj (155 kW)
540i, toodetud 1993–1995, mootori tüüp M60 32v, V8, 282 hj (210 kW)
M540i, toodetud 1993–1995, mootori tüüp M60 32v, V8, 282 hj (ei ole euroopa versioon)(210 kW)
M5 3.6, toodetud 1989–1991, mootori tüüp S38 24v, R6, 311 hj (232 kW)
M5 3.8, toodetud 1992–1995(1996), mootori tüüp S38 24v, R6, 335 hj (250 kW)

Diiselmootorid 
524td, toodetud 1988–1992, mootori tüüp M21, R6, 114 hj (85 kW)
525td, toodetud 1993–1995, mootori tüüp M51, R6, 114 hj (85 kW)
525tds, toodetud 1991–1995, mootori tüüp M51, R6, 141 hj (105 kW)

Lisainfo

Touring-versioonina on olemas järgmised mudelid:

518 M40 – 518i M43 – 520i – 525ix – 525td – 525tds – 530i – 540i – M5.

E34 kere baasil on Alpina ja Dinan teinud ka erilisi versioone, vähemate muudatustega omaloomingut on teinud teisedki firmad.

E34 üldandmed

pikkus: 4719 mm
laius: 1750 mm
kõrgus: 1412 mm (sedaan), 1417 mm (touring)
teljevahe: 2760 mm

E34 tootmismahud

versioon – kogus (tk)
518i – 53 254*
520i – 427 122*
525i – 434 567*
525iX – 9 366
530i(R6) – 20 279
530i(V8) – 37 292
535i – 99 861
540i – 26 483
M5 – 12 254*
524td – 70 901
525td – 19 334
525tds – 122 401

PS! 518i, 520i, 525i ja M5 rida sisaldavad mitme eri mootori, kuid sama mudelinimega autode arvu liidetult.

BMW M5 
Saadaval oli ka käsitööna toodetud M5, mis kasutas traditsioonilist S38 reaskuuest. Alguses kasutas M5 3,5-liitrist 315 hj mootorit, 1992. aastal suurendati töömahtu 3,8 liitrini ja võimsust 340 hj-ni. 3,8-liitrist M5 toodeti ka touring kerega ning selliseid autosid toodeti ainult 891 tükki.

Viited

5._seeria_(E34)
Sõiduautomudelid